Kuningatar

Kuningatar on monarkiassa naispuolinen hallitsija tai hallitsijana toimivan kuninkaan puolisosta käytetty nimitys.Otavan Suuri Ensyklopedia, Hakemisto-osa 1. Otava 1982, s. 8741. Esimerkiksi Elisabet II oli kuningatar, mutta niin on myös Ruotsin kuninkaan Kaarle XVI Kustaan vaimo Silvia. Perinteisen käytännön mukaan monarkin miespuolisilla perillisillä on ollut etuoikeus valtaistuimeen. Joissain monarkioissa nainen voi periä kruunun vain siinä tapauksessa, että monarkilla ei ole eläviä miespuolisia sukulaisia. Nykyaikana monissa maissa on kuitenkin siirrytty sukupuolesta riippumattomaan kruununperimykseen, joten hallitsevien kuningattarien tulo on entistä todennäköisempää (esim. Norjassa, Ruotsissa, Belgiassa ja Alankomaissa). Nykyisin kuningatar, samoin kuin kuningas, on usein muodollinen ja symbolinen valtionpäämies, jonka tehtävät ovat lähinnä edustuksellisia ja seremoniallisia. Yleensä ylintä poliittista valtaa käyttää silloin pääministeri. Monet kuningatarpuolisot ovat toimineet holhoojahallitsijana miehensä kuoltua. Esimerkiksi Ranskassa kuningatar Anna Itävaltalainen toimi holhoojahallitsijana, kunnes hänen poikansa Ludvig XIV täytti 18 vuotta. Leskikuningatar on kuninkaan puolisona ollut kuningatar, jonka aviopuoliso (kuningas) on kuollut. Kuningataräiti on entisen kuninkaan leski tai joskus entinen hallitsija, jonka lapsi on noussut valtaistuimelle. Viimeksi mainittu nimitys on ollut erityisenä arvona esimerkiksi Yhdistyneessä kuningaskunnassa ja Ranskassa. Toisia arvon veroisia on kuitenkin kutsuttu historiassa vain leskikuningattariksi tai kuningattariksi. == Luettelo kuningattarista == === Hallitsevat kuningattaret === ==== Skotlanti/Englanti/Iso-Britannia/Yhdistynyt kuningaskunta ==== * Matilde (vallassa 1141) * Margareeta (vallassa 19. marraskuuta 1286 – 26. syyskuuta 1290) * Maria Stuart (vallassa 14. joulukuuta 1542 – 24. heinäkuuta 1567) * Lady Jane Grey (vallassa 10.–19. heinäkuuta 1553) * Maria I (vallassa 19. heinäkuuta 1553 – 17. marraskuuta 1558) * Elisabet I (vallassa 17. marraskuuta 1558 – 24. maaliskuuta 1603) * Maria II (vallassa 13. helmikuuta 1689 – 28. joulukuuta 1694) * Anna (vallassa 8. maaliskuuta 1702 – 1. elokuuta 1714) * Viktoria (vallassa 20. kesäkuuta 1837 – 22. tammikuuta 1901) * Elisabet II (vallassa 6. helmikuuta 1952 – 8. syyskuuta 2022) ==== Alankomaat ==== * Vilhelmiina (vallassa 23. marraskuuta 1890 – 4. syyskuuta 1948) * Juliana (vallassa 4. syyskuuta 1948 – 30. huhtikuuta 1980) * Beatrix (vallassa 30. huhtikuuta 1980 – 30. huhtikuuta 2013) ==== Ruotsi ==== * Margareeta I (vallassa 1389–1412) * Kristiina (vallassa 6. marraskuuta 1632 – 5. kesäkuuta 1654) * Ulriika Eleonoora (vallassa 30. marraskuuta 1718 – 29. helmikuuta 1720) ==== Tanska ==== * Margareeta I (vallassa 1389–1412) * Margareeta II (vallassa 14. tammikuuta 1972 – 14. tammikuuta 2024) ==== Kastilia/Espanja ==== * Isabella Katolilainen (vallassa 1474–1504) * Johanna Mielipuoli (vallassa 1504–1555) * Isabella II (vallassa 1833–1870) ==== Portugali ==== * Maria I (vallassa 1777–1816) * Maria II (vallassa 1826–1828) ==== Unkari ja Böömi ==== * Maria Teresia (vallassa 1740–1780) ==== Muinainen Egypti ==== * Hatšepsut (vallassa 1473–1458 eaa.) * Nitogris (vallassa 2184–2181 eaa.) * Sobekneferu (vallassa 1799–1795 eaa.) * Tausret (vallassa 1188–1186 eaa.) * Kleopatra I (215–176 eaa.) * Kleopatra II (185–116 eaa.) * Kleopatra III (161–101 eaa.) * Kleopatra IV (116–115 eaa.) * Kleopatra V * Kleopatra VI (k. 57 eaa.) * Berenike (vallassa 58–55 eaa.) * Kleopatra VII (69–30 eaa.) === Kuningatarpuolisoja (esimerkkejä) === * Kuningatar Alexandra, Yhdistyneen kuningaskunnan Edvard VII:n puoliso (kuningatar 1901–1910) * Kuningatar Mary, Yhdistyneen kuningaskunnan Yrjö V:n puoliso (kuningatar 1910–1936) * Kuningatar Elisabet, Yhdistyneen kuningaskunnan Yrjö VI:n puoliso (kuningatar 1936–1952) * Kuningatar Anne-Marie, Kreikan Konstantin II:n puoliso (kuningatar 1964–1973) * Kuningatar Silvia, Ruotsin Kaarle XVI Kustaan puoliso (kuningatar 1976–) * Kuningatar Sonja, Norjan Harald V:n puoliso (kuningatar 1991–) * Kuningatar Mathilde, Belgian Philippen puoliso (kuningatar 2013–) * Kuningatar Máxima, Alankomaiden Willem-Alexanderin puoliso (kuningatar 2013–) * Kuningatar Letizia, Espanjan Felipe VI:n puoliso (kuningatar 2014–) * Kuningatar Camilla, Yhdistyneen kuningaskunnan Charles III:n puoliso (kuningatar 2022–) === Kuningataräitejä (esimerkkejä) === * Maria de’ Medici, Ranskan Henrik IV:n leski ja Ludvig XIII:n äiti (kuningataräidiksi v. 1614) * Kuningatar Margherita, Italian Umberto I:n leski ja Viktor Emanuel III:n äiti (kuningataräidiksi v. 1900) * Kuningatar Mary, Yhdistyneen kuningaskunnan Yrjö V:n leski, Edvard VIII:n ja Yrjö VI:n äiti (kuningataräidiksi v. 1936) * Kuningatar Elisabet, Yhdistyneen kuningaskunnan Yrjö VI:n leski ja Elisabet II:n äiti (kuningataräidiksi v. 1952) * Kuningatar Ingrid, Tanskan Fredrik IX:n leski ja Margareeta II:n äiti (kuningataräidiksi v. 1972) * Kuningatar Paola, Belgian Albert II:n puoliso ja Philippen äiti (kuningataräidiksi v. 2013) * Kuningatar Sofía, Espanjan Juan Carlos I:n puoliso ja Felipe VI:n äiti (kuningataräidiksi v. 2014) ==Lähteet== == Aiheesta muualla == Luokka:Kuninkaalliset arvonimet Luokka:Naisten arvonimet Luokka:Seulonnan keskeiset artikkelit